Lögreglan í Norðurlandi eystra og vestra hefur staðið í ströngu undanfarna viku . Má þar á meðal telja byssumanninn sem var handtekinn á Svalbarðseyri eftir að hafa ógnað þar fólki með pinnabyssu , hann hefur verið leiddur fyrir dómara í . Maðurinn var á reynslulausn þegar þetta mál kom upp og hefur dómari við Héraðsdóm Norðurlands eystra nú úrskurðað að hann skuli færður á ný í fangelsi til að afplána eftirstöðvar dóms síns . Rannsókn málsins er langt komin . Á facebooksíðu lögreglunnar í dag má finna ánægjulega færslu “ Yndislegt þegar fólk finnur muni eða veski með jafnvel miklum peningaupphæðum og kemur til skila og lögreglu tekst að hafa uppi á eiganda hins fundna / tapaða fé . Þannig var á Húsavík um kaffileytið í dag … veski með kr 40 þús. komst í réttar hendur . Takk samviskusami góðborgari ” Mynd / Lögreglan á Norðurlandi eystra Mikið annríki hefur einnig verið hjá lögreglunni á Norðurlandi vestra í vikunni og hafa umferðarmál komið mikið við sögu . 152 ökumenn voru kærðir fyrir of hraðan akstur síðastliðna viku og var sá hraðasti mældur á hraðanum 162 km/klst. á milli Sauðárkróks og Varmahlíðar þar sem hámarkshraði er 90 km/klst . Í gær var sérstakur umferðareftirlitsdagur hjá hjá Lögreglunni á Norðurlandi vestra og voru fjórar lögreglubifreiðar við hraðaeftirlit samtímis á þjóðvegum umdæmisins og voru 45 ökumenn kærðir fyrir of hraðan akstur í gær . Sá hraðasti mældist á 138 km/klst. á þjóðvegi 1 , í Blönduhlíð , þar sem hámarkshraði er 90 km/klst . Lögreglan á norðurlandi vestra mun halda áfram að sinna eftirliti á vegum umdæmisins og skorar á ökumenn að virða þær umferðarreglur sem gilda á vegum landsins .